钦定古今图书集成/理学汇编/学行典/第131卷 > 书经 > 《召诰》
## 钦定古今图书集成/理学汇编/学行典/第131卷 > 书经 > 《召诰》

惟王受命，无疆惟休，亦无疆惟恤。呜呼！曷！其奈何弗
敬？

〈蔡传〉今王受命，固有无穷之美，然亦有无穷之忧。于是叹息言：“王曷其奈何弗敬乎？”盖深言不可以弗敬也。

王其疾敬德。

〈大全〉袁氏曰：“‘疾敬德’者，更无等待迟疑，今便下手。”新安陈氏曰：“‘‘敬德’而言疾，最有力。盖人心操则存，舍则亡。必紧著精神，汲汲用功，则庄敬日强而能敬；苟悠悠玩怠，则安肆日偷而不能敬矣。后又言‘肆惟王其疾’，敬德’一篇纲领在‘敬’字，而敬之工夫又在‘疾’字。”

王敬作所，不可不敬德。

〈蔡传〉王能以敬为所，则动静语默，出入起居，无往而不居敬矣。“不可不敬德”者，甚言德之不可不敬也。〈大全〉新安陈氏曰：“敬者，一身之主宰，性即心所具之

理也。敬则此心收敛于天理之中而性可节，不敬则此心放纵于人欲之伪而性日流，谓之不可不敬。盖敬者人心所当然，非有所勉强而然，如饥食渴饮之常无所为而为者也。能如是，则敬尽于此而人化于彼矣。